Tour de France

Tour de France (doslova: Okružná jazda po Francúzsku) sú etapové preteky profesionálnych cyklistov konajúce sa každoročne od roku 1903 vo Francúzsku, výnimkou bola prvá a druhá svetová vojna. Dnes je jednou z najdôležitejších a najprestížnejších športových udalostí roka. V hodnotení cyklistických pretekov ProTour podľa Medzinárodnej cyklistickej únie (UCI) sú ako jediné cyklistické preteky zaradené do najvyššej kategórie A.

 História a opis 
Preteky boli založené ako propagačné preteky novín L'Auto (predchodca dnešných l'Equipe) ich vydavateľom Henrim Desgrangom. Mal byť konkurenciou pre preteky Paríž-Brest a späť sponzorované Le Petit Journal a preteky Bordeaux-Paríž sponzorované novinami Le Vélo. Najprv to boli takmer nepretržité vytrvalostné preteky. Jazdci spali okolo ciest a mali zakázané prijímať cudziu pomoc. V súčasnosti sú Tour de France etapové preteky rozdelené do mnohých etáp, pričom každá z nich trvá jeden deň. Po cestách sa pohybuje aj niekoľko sprievodných vozidiel (automobily a motocykle) poskytujúcich informácie, jedlo, pitie a prístup k mechanikom. Niektoré z vozidiel sú „neutrálne“, slúžia pre všetkých jazdcov, a niektoré sú tímové.

Väčšina etáp vedie cez Francúzsko, ale je bežné, že niektoré etapy zavítajú aj do okolitých štátov, napríklad do Talianska, Španielska, Švajčiarska, Belgicka, Luxemburska a Nemecka, ale aj do nesusediacich krajín, napríklad do Írska, Spojeného kráľovstva alebo Holandska. Tri týždne trvajúce preteky zvyčajne zahŕňajú dva dni voľna, ktoré sa často využívajú na presun medzi etapami.

V posledných rokoch predchádza prvej etape krátka časovka jednotlivcov (1 – ) nazývaná Prológ. Tradičným cieľom je parížska ulica Champs–Elysées (Elyzejské polia). Medzitým sa konajú rôzne etapy, napríklad horské etapy, časovky jednotlivcov a časovky tímov. Ostatné etapy vedú rovinatým terénom. Vzhľadom na rozmanitosť pretekov, vyhrávajú jednotlivé etapy často šprintéri, ale celkovým víťazom je obvykle "kráľ" hôr a časoviek.

Medzi ďalšie dôležité etapové preteky patrí Giro d´Italia (Okružná jazda po Taliansku) a Vuelta a España (Okružná jazda po Španielsku).

 Dopingové škandály 
Počas rokov dobré meno Tour de France pokazili mnohé dopingové škandály.

13. júla 1967 zomrel pri výjazde na Mont Ventoux britský cyklista Tom Simpson. Pitva preukázala nadmerné požívanie amfetamínu.

8. júla 1998 vypukol veľký škandál, keď francúzska colnica zatkla Willyho Woeta, doktora cyklistického tímu Festina, ktorého hlavným jazdcom bol Richard Virenque, za držbu nelegálneho množstva liekov na predpis a narkotík, vrátane erytropoetínu (EPO), rastových hormónov, testosterónov a amfetamínu. Neskôr odkryl mnoho praktík používaných v cyklistike vo svojej knihe Massacre a la Chaîne (Pásový masaker). Richard Virenque odmietol podozrenie z dopingu a dodal, že ak dopoval, nerobil tak vedome.

23. júla 1998 našla francúzska polícia pri domovej prehliadke dôležité množstvo dopingových produktov v hoteli a automobiloch stajne TVM. V roku 2000 boli Richard Virenque a vedenie stajne Festina vypočúvaní.

Medzi hriešnikov patrí aj Lance Armstrong (USA), ktorý síce vyhral Tour de France v rokoch 1999 – 2005, teda celkom 7x, no tituly mu boli kvôli dopingu odobrané a ročníky tak zostali bez víťaza.

Celkový víťaz z roku 2006 Floyd Landis bol po 17. etape pozitívne testovaný. V jeho krvi bolo objavené zvýšené množstvo testosterónu. Prípad doteraz nebol doriešený, preto je Landis stále označovaný za víťaza Tour de France 2006.

Rok 2007:
 Po 11. etape bol pozitívne testovaný taliansky cyklista Cristian Moreni. V jeho krvi bolo zvýšené množstvo testosterónu. Následné celý tím Cofidis, za ktorý Moreni pretekal z Tour de France odstúpil.
 Po víťazstve v 13. etape (časovke jednotlivcov) mal pozitívny dopingový test Kazach Alexandre Vinokourov. V jeho krvi boli objavené dva druhy červených krviniek, čo znamená krvný doping. Vinokourov je podozrievaný, že pred pretekmi prijal okysličenú krv od darcu s rovnakou krvnou skupinou. Celý tím Astana, za ktorý Vinokourov pretekal odstúpil z pretekov.
 Po 16. etape holandský tím Rabobank vylúčil z tímu aj z pretekov dovtedy vedúceho dánskeho pretekára Michaela Rasmussena pre vyhýbanie sa dopingovým testom, ktorého sa dopustil tým, že nesprávne uvádzal miesto svojho tréningového pobytu. Za predchádzajúcich 18 mesiacov sa takto vyhol štyrom antidopingovým mimosúťažným testom, pričom už za tri vynechané antidopingové skúšky mal byť potrestaný dvojročným dištancom. Po odstúpení Rasmussena z pretekov v 17. etape nemal žiadny pretekár oblečený žltý dres vedúceho pretekára.
 Španielskemu cyklistovi Ibanovi Mayovi bolo pri antidopingovej skúške, ktorej sa podrobil vo voľný deň 24. júla, dokázané používanie erytropoetínu (EPO).
 Na základe šetrenia USADA (Anti-dopingová Agentúra Spojených Štátov) bol v roku 2012 dodatočne diskvalifikovaný Levi Leipheimer (všetky preteky od 1.6.1999-30.7.2006 a 7.7- 29.7.2007).

 Úmrtia na TdF 
11. júla 1935 Španiel Francisco Cepeda nezvládol prudký zjazd v etape z Col de Galiber a polámal si väzy. O tri dni na to zomrel v nemocnici v Grenoble.

13. júla 1967 Krátko pred cieľom etapy, ktorá sa končila  dlhým stúpaním na Mont Ventoux skolaboval britský cyklista Tom Simpson. Aj napriek poskytnutiu prvej pomoci a okamžitom prevoze do nemocnice sa ho nepodarilo lekárom zachrániť. Pitva preukázala nadmerné požívanie amfetamínu.

18. júla 1995 Pri hromadnom páde v zjazde z Col de Aspet Talian Fabio Casartelli narazil hlavou do betónového obrubníka. Vážnym poraneniam krku a lebky na mieste podľahol.

 Tričká 
Preteky sú spojené s niekoľkými súťažami, ku ktorým je obyčajne pridružené farebné tričko. Aktuálny držiteľ ocenenia je oprávnený nosiť počas jazdy príslušné tričko.

20px Žlté tričko (maillot jaune) nosí vedúci jazdec celých pretekov a cení sa zo všetkých najviac. Po skončení pretekov je vedúci jazdec vyhlásený za celkového víťaza. Ocenenie získava jazdec, ktorý má najmenší súčet všetkých časov jednotlivých etáp.

20px Zelené tričko (maillot vert) je udeľované za šprintérske body. Na konci každej etapy sa tieto body udelia jazdcom, ktorí skončia prví, druhí atď. Počet bodov závisí od typu etapy – veľa bodov za rovinaté etapy, menej už za horské etapy a najmenej za časovky. V priebehu etapy možno získať nejaké body aj za najrýchlejší prejazd určitými kontrolnými miestami, obvykle sú dve v etape. Na týchto kontrolných miestach (rovnako ako v cieli) možno získať aj sekundy navyše pre žlté tričko, ale je ich tak málo, že výraznejšie nezasiahnu do celkového poradia. Napriek tomu hrajú úlohu v prvom týždni pretekov pred horskými etapami, kedy je celkové poradie veľmi vyrovnané. Najviac zelených dresov má Peter Sagan (7).

20px Bodkované tričko (maillot à pois) je určené pre kráľa hôr. Na vrchole každého výjazdu sú najrýchlejším jazdcom rozdeľované body. Výjazdy sa delia na kategórie od 1 (najnáročnejšia) do 4 (najľahšia) podľa náročnosti (strmosti). Existuje aj piata kategória (Mimo kategórie – Hors categorie), ktorá je ešte náročnejšia. V roku 2004 bol systém hodnotenia zmenený, za prvé miesto vo výjazde 1. – 4. kategórie sa udeľujú 3 body, zatiaľ čo za víťazstvo vo výjazdoch kategórie Hors je udelených 20 bodov. Body za víťazstvo v 1. – 4. kategórii sú udelené prvým trom jazdcom, kým v kategórii Hors prvým desiatim jazdcom. Umiestnenie v prvej trojke v poslednom výjazde každého dňa je navyše ohodnotené dvojnásobným počtom bodov. O vrchárske víťazstvo sa bojuje od roku 1933, bodkované tričko bolo po prvý raz predstavené v roku 1975. Farby zvolil sponzor Poulain Chocolate. Historicky najúspešnejším jazdcom je Richard Virenque, ktorý triumfoval sedem raz – v roku 1994, 1995, 1996, 1997, 1999, 2003 a 2004.

20pxĎalšou súťažou je súťaž o  biele tričko, ktorý je obdobou žltého trička, je však určené jazdcom, ktorí 1. januára v roku, v ktorom prebiehajú preteky, nedovŕšili 25 rokov. Posledná súťaž je súťaž o najbojovnejšieho jazdca. 

20pxKaždý deň sa zíde skupina rozhodcov, ktorá udeľuje body pretekárom, ktorí sa pokúsili o únik či iný podobný útok. Jazdec s najväčším počtom bodov získava  biele štartovné číslo na červenom pozadí (namiesto čierneho čísla na bielom pozadí).

Poslednou súťažou je súťaž družstiev. Po každej etape sa každému tímu pridáva čas troch najrýchlejších jazdcov. V súčasnosti má Tour de France 21 tímov s 8 pretekármi, každé družstvo je sponzorované jednou či viacerými spoločnosťami.

 Druhy etáp 
 Bežná etapa 
náhľad|Pelotón počas jednej z etáp Tour de France
V bežných etapách štartujú všetci jazdci naraz. Cyklistom je povolený kontakt, môžu jazdiť v zákryte (v háku). Jazda vo veternom tieni je rozhodujúca pre taktiku: osamelý jazdec má len malú šancu dohnať skupiny cyklistov, ktorí sa môžu striedať v namáhavej pozícii na čele skupiny. Väčšina jazdcov tvorí najväčšiu skupinu, pelotón, s útočiacimi skupinami na čele a odpadajúcimi skupinami na chvoste. V horských etapách býva pelotón rozdrobený, v rovinatých etapách jazdí pohromade.

Ak dorazí do cieľa viac jazdcov naraz, nezrýchľujú preto, aby si zlepšili svoj čas o pár sekúnd. Existuje totiž pravidlo, že keď jeden pretekár dorazí do cieľa so stratou menšou než jedna sekunda, pripíše sa mu rovnaký čas, ako jazdcovi pred ním. Toto platí postupne aj pre ďalších jazdcov, preto keď pelotón dorazí do cieľa pohromade, všetkým jazdcom sa pripíše rovnaký čas ako víťazovi, napriek tomu, že prejazd pelotónu cez cieľovú pásku trvá desiatky sekúnd, niekedy aj minúty. Na čele sa odohrávajú šprintérske súboje, ale nie kvôli zlepšeniu času, ale kvôli triumfu v etape a kvôli bodom na zisk zeleného trička pre najlepšieho šprintéra. Po prvej dvadsiatke jazdcov, kedy sa už nerozdeľujú šprintérske body, jazdci nesúťažia o konečné poradie. Týmto nepísaným pravidlom sa predchádza nebezpečným hromadným šprintom. Uprostred niektorých etáp alebo na ich koncoch je možné získať časový bonus, ale to platí len pre prvých troch jazdcov, ktorí dosiahnu určité kontrolné miesto. Tento bonus je maximálne 20 sekúnd.

Existuje aj pravidlo, že keď jazdec spadne menej než tri kilometre pred cieľom etapy, čo sa signalizuje červenou trojuholníkovou zástavkou nad traťou, potom sa mu pripisuje rovnaký čas ako je čas dojazdu skupiny, ktorej členom bol v čase, keď spadol. Toto pravidlo zamedzuje tomu, aby boli šprintéri potrestaní za nehodu, ktorá nereflektuje ich skutočný celkový výkon na trati. Tento šprintér síce nevyhrá etapu, ale nie je penalizovaný v celkovom poradí.

 Časovka jednotlivcov 
Časovku jednotlivcov jazdia cyklisti samostatne. Jazdci štartujú v intervale dvoch minút, v obrátenom poradí v celkovej klasifikácii. Najvyššie postavení jazdci, štartujúci nakoniec, vyrážajú na trať v intervaloch troch minút. Toto pravidlo však neplatí vždy. Tour v roku 2004 ponúkla časovku (dlhú asi ) s cieľom na vrchole legendárnej L’Alpe-d’Huez, v ktorej jazdci štartovali v rozmedzí jednej minúty, tí najlepší v rozmedzí dvoch minút.

Pretože je časovka jednotlivcov skúškou individuálnych schopností, jazdci sa v priebehu etapy nemôžu dohovárať. Ak jazdec dobehne pretekára idúceho pred ním, čo sa vďaka rôznym schopnostiam cyklistov často stáva, nesmú jazdiť títo pretekári ako skupina. Predovšetkým nesmú jazdiť v zákryte.

V priebehu Tour de France sa obvykle uskutočňuje najmenej jedna časovka jednotlivcov, ale časovky môžu byť aj 2, 3, či 4. Pred prvou etapou sa jazdí krátka časovka, nazývaná prológ, ktorá rozhoduje o tom, kto bude mať v prvej etape žlté tričko a zamedzuje tomu, aby boli jazdci umiestnení v celkovej klasifikácii s rovnakými časmi (v prvom týždni zaznamená mnoho jazdcov rovnaký čas vďaka pravidlu, o ktorom je zmienka vyššie). Nasleduje rovinatá časovka, horská časovka a pred koncom pretekov ďalšia rovinatá časovka.

Tradične je posledná časovka predposlednou etapou, ktorá rozhoduje o víťazovi ešte pred štartom poslednej etapy, ktorá sa už nejazdí súťažne. Pri niektorých príležitostiach však organizátori pretekov zmenili poslednú etapu s dojazdom v Paríži na časovku. Poslednými pretekmi, kedy sa toto stalo, bola Tour v roku 1989, povestná najtesnejším víťazstvom Grega LeMonda pred Laurentom Fignonom. Fignon šiel do poslednej etapy ako vedúci jazdec s náskokom 50 s, ale nakoniec bol porazený o osem sekúnd po skvelom časovkárskom výkone LeMonda.

 Časovka tímov 
Pomerne často, avšak nie vždy, sa počas Tour de France jazdí aj časovka tímov. Je podobná časovke jednotlivcov, ale celý tím jazdí pohromade. Tím jazdí ako skupina, jazdci sa striedajú na čele, ale nemôžu spolupracovať s ostatnými tímami. Každému členovi tímu je pripočítaný konečný čas štvrtého (do r. 2017 piateho) jazdca osemčlenného (do r. 2017 deväťčlenného) tímu. Ak sa však odtrhne jazdec od skupiny a dôjde na šiestej či nižšej pozícii oddelene od tejto skupiny, je mu pripočítaný horší čas, než aký skutočne dosiahol. Preto ak vodca skupiny dostane defekt alebo spadne, tím musí obetovať svoj čas v prospech času svojho lídra.

 Slávne etapy 
Posledná etapa končí na bulvári Champs-Elysées, ktorý je pre svoje dlažobné kamene pre jazdcov veľmi nepríjemný. Táto etapa sa väčšinou nejazdí v súťažnom duchu, pretože o víťazovi je už spravidla rozhodnuté. Napriek tomu sa v minulosti objavili výnimky. V roku 1987, kedy Stephen Roche viedol po poslednej časovke o 40 s pred Pedrom Delgadom, sa Delgado v poslednej etape odtrhol od pelotónu a pokúsil sa na poslednú chvíľu strhnúť víťazstvo na svoju stranu. Roche Delgada ho však dohonil a obaja dojazdili v hlavnom pelotóne.

V ostatných rokoch organizátori experimentovali s presunutím poslednej časovky jednotlivcov do poslednej etapy namiesto etapy predposlednej. Najznámejšou sa týmto stala Tour v roku 1989, kedy Greg LeMond prevzal žlté tričko v poslednej časovkárskej etape pred Laurentom Fignonom a zvíťazil o osem sekúnd. Je pravdepodobné, že táto úprava sa bude v budúcnosti opakovať.

Známou je etapa s cieľom na L’Alpe-d’Huez. V roku 2004 sa organizátori rozhodli uskutočniť ďalší experiment a usporiadali časovku jednotlivcov s cieľom na L’Alpe-d’Huez. Táto zmena však pretekármi nebola prijatá príliš dobre a pravdepodobne sa už nebude opakovať.

Hostiteľstvo začiatku alebo konca etapy prináša dotyčnému mestu prestíž a veľa publicity. 
Kým kedysi začínala každá etapa na mieste, kde predchádzajúca etapa končila, a preteky boli preto kontinuálne, teraz začínajú etapy o niekoľko kilometrov ďalej. Tým je zaistené, že si svoj kúsok slávy užije viac miest. Niekedy sa začiatok etapy posunie o obrovskú vzdialenosť a na presun jazdcov je potrebný jeden deň voľna.

Veľmi prestížne je hostiť prológ a začiatok prvej etapy. Keďže je prológ príliš krátky na prejazd medzi dvomi mestami, odohráva sa prológ a začiatok prvej etapy v rovnakom meste. Tour de France sa striedavo otvára vnútri a mimo Francúzska, často sa začiatočné etapy jazdia v okolitých štátoch.

 Bodovacie súťaže 

 Šprintérske bodovanie 

V roku 2015 sa zmenil bodovací systém
Typ etapy1.2.3.4.5.6.7.8.9.10.11.12.13.14.15.File:Plainstage.svgRovinatá50302018161412108765432File:Mediummountainstage.svgKopcovitá30252219171513119765432File:Mountainstage.svgHorská20171513111098765432122pxIndividuálna časovka201715131110987654321 Rýchlostná prémia201715131110987654321

 Vrchárske bodovanie 
Rozdelenie bodov je nasledovné:

Vrchol1.2.3.4.5.6.7.8.9.10.File:Mountainstage.svgKategórie Hors2520161412108642File:Mountainstage.svgPrvej Kategórie1086421    File:Mountainstage.svgDruhej Kategórie5321      File:Mediummountainstage.svgTretej Kategórie21       File:Mediummountainstage.svgŠtvrtej Kategórie1        
Rozdelený počet bodov je dvojnásobný ak je to zároveň cieľom etapy. Platí od kategórie 2 a viac.

 Zoznam celkových víťazov 
 T
our Rok Víťaz 20px Národnosť20pxNárodnosť20pxNárodnosť20pxNárodnosť1122025 Tadej Pogačar Slovinsko  Jonathan Milan Taliansko Tadej Pogačar Slovinsko  Florian Lipowitz Nemecko1112024 Tadej Pogačar Slovinsko Biniam Girmay Eritrea Richard Carapaz Ekvádor Remco Evenepoel Belgicko1102023 Jonas Vingegaard Dánsko Jasper Philipsen Belgicko Giulio Ciccone Taliansko Tadej Pogačar Slovinsko1092022 Jonas Vingegaard Dánsko Wout van Aert Belgicko Jonas Vingegaard Dánsko Tadej Pogačar Slovinsko1082021 Tadej Pogačar Slovinsko Mark Cavendish Spojené kráľovstvo Tadej Pogačar Slovinsko Tadej Pogačar Slovinsko1072020 Tadej Pogačar Slovinsko Sam Bennett Írsko Tadej Pogačar Slovinsko Tadej Pogačar Slovinsko1062019 Egan Bernal Kolumbia Peter Sagan Slovensko Romain Bardet Francúzsko Egan Bernal Kolumbia1052018 Geraint Thomas Spojené kráľovstvo Peter Sagan Slovensko Julian Alaphilippe Francúzsko Pierre Latour Francúzsko1042017 Chris Froome Spojené kráľovstvo Michael Matthews Austrália Warren Barguil Francúzsko Simon Yates Spojené kráľovstvo1032016 Chris Froome Spojené kráľovstvo Peter Sagan Slovensko Rafał Majka Poľsko Adam Yates Spojené kráľovstvo1022015Chris FroomeSpojené kráľovstvoPeter SaganSlovenskoChris FroomeSpojené kráľovstvoNairo QuintanaKolumbia101  2014  Vincenzo Nibali  TalianskoPeter SaganSlovenskoRafał MajkaPoľskoThibaut PinotFrancúzsko100  2013  Chris Froome  Spojené kráľovstvoPeter SaganSlovenskoNairo QuintanaKolumbiaNairo QuintanaKolumbia99  2012  Bradley Wiggins  Spojené kráľovstvoPeter SaganSlovenskoThomas VoecklerFrancúzskoTejay van GarderenUSA98  2011  Cadel Evans AustráliaMark CavendishSpojené kráľovstvoSamuel SánchezŠpanielskoPierre RollandFrancúzsko97  2010  Andy Schleck*  LuxemburskoAlessandro PetacchiTalianskoAnthony CharteauFrancúzskoAndy SchleckLuxembursko96  2009  Alberto Contador  ŠpanielskoThor HushovdNórskobez víťaza***Andy SchleckLuxembursko95  2008  Carlos Sastre ŠpanielskoÓscar FreireŠpanielskobez víťaza****Andy SchleckLuxembursko94  2007  Alberto Contador ŠpanielskoTom BoonenBelgickoMauricio Soler KolumbiaAlberto ContadorŠpanielsko93  2006  Óscar Pereiro ŠpanielskoRobbie McEwenAustráliaMichael RasmussenDánskoDamiano CunegoTaliansko92  2005  Mucooo* Thor HushovdNórskoMichael RasmussenDánskoYaroslav PopovychUkrajina91  2004  bez víťaza** Robbie McEwenAustráliaRichard VirenqueFrancúzskoVladimir KarpetsRusko90  2003  bez víťaza** Baden CookeAustráliaRichard VirenqueFrancúzskoDenis MenchovRusko89  2002  bez víťaza** Robbie McEwenAustráliaLaurent JalabertFrancúzskoIvan BassoTaliansko88  2001  bez víťaza** Erik ZabelNemeckoLaurent JalabertFrancúzskoÓscar SevillaŠpanielsko87  2000   bez víťaza** Erik ZabelNemeckoSantiago BoteroKolumbiaFrancisco ManceboŠpanielsko86  1999   bez víťaza** Erik ZabelNemeckoRichard VirenqueFrancúzskoBenoît SalmonFrancúzsko85  1998  Marco Pantani  TalianskoErik ZabelNemeckoChristophe RineroFrancúzskoJan UlrichNemecko84  1997  Jan Ullrich  NemeckoErik ZabelNemeckoRichard VirenqueFrancúzskoJan UlrichNemecko83  1996  Bjarne Riis  DánskoErik ZabelNemeckoRichard VirenqueFrancúzskoJan UlrichNemecko82  1995  Miguel Indurain  ŠpanielskoLaurent JalabertFrancúzskoRichard VirenqueFrancúzskoMarco PantaniTaliansko81  1994  Miguel Indurain  ŠpanielskoDjamolidine AbdoujaparovUzbekistanRichard VirenqueFrancúzskoMarco PantaniTaliansko80  1993  Miguel Indurain  ŠpanielskoDjamolidine AbdoujaparovUzbekistanTony RomingerŠvajčiarskoAntonio Martín VelascoŠpanielsko79  1992  Miguel Indurain  ŠpanielskoLaurent JalabertFrancúzskoClaudio ChiappucciTalianskoEddy BouwmansHolandsko78  1991  Miguel Indurain  ŠpanielskoDjamolidine AbdoujaparovZSSRClaudio ChiappucciTalianskoÁlvaro MejíaKolumbia77  1990  Greg LeMond  USAOlaf LudwigNDRThierry ClaveyrolatFrancúzskoGilles DelionFrancúzsko76  1989  Greg LeMond  USASean KellyÍrskoGert-Jan TheunisseHolandskoFabrice PhilipotFrancúzsko75  1988  Pedro Delgado  ŠpanielskoEddy PlanckaertBelgickoSteven RooksHolandskoErik BreukinkHolandsko74  1987 Stephen Roche  ÍrskoJean-Paul van PoppelHolandskoLuis HerreraKolumbiaRaúl Alcalá Mexiko73  1986 Greg LeMond  USAEric VanderaerdenBelgickoBernard HinaultFrancúzskoAndrew HampstenUSA72  1985 Bernard Hinault  FrancúzskoSean KellyÍrskoLuis HerreraKolumbiaFabio ParraKolumbia71  1984 Laurent Fignon  FrancúzskoFrank HosteBelgickoRobert MillarSpojené kráľovstvoGreg LeMondUSA70  1983 Laurent Fignon  FrancúzskoSean KellyÍrskoLucien Van ImpeBelgickoLaurent FignonFrancúzsko69  1982 Bernard Hinault  FrancúzskoSean KellyÍrskoBernard ValletFrancúzskoPhil AndersonAustrália68  1981 Bernard Hinault  FrancúzskoFreddy MaertensBelgickoLucien Van ImpeBelgickoPeter WinnenHolandsko67  1980 Joop Zoetemelk  HolandskoRudy PevenageBelgickoRaymond MartinFrancúzskoJohan Van der VeldeHolandsko66  1979 Bernard Hinault  FrancúzskoBernard HinaultFrancúzskoGiovanni BattaglinTalianskoJean-Rene BernaudeauFrancúzsko65  1978 Bernard Hinault  FrancúzskoFreddy MaertensBelgickoMariano MartínezFrancúzskoHenk LubberdingHolandsko64  1977 Bernard Thévenet  FrancúzskoJacques EsclassanFrancúzskoLucien Van ImpeBelgickoDietrich ThurauNemecko63  1976 Lucien Van Impe  BelgickoFreddy MaertensBelgickoGiancarlo BelliniTalianskoEnrique Martinez-HerediaŠpanielsko62  1975 Bernard Thévenet  FrancúzskoRik Van LindenBelgickoLucien Van ImpeBelgickoFrancesco MoserTaliansko61  1974 Eddy Merckx  BelgickoPatrick SercuBelgickoDomingo PerurenaŠpanielsko-60  1973 Luis Ocana  ŠpanielskoHerman Van Springel BelgickoPedro TorresŠpanielsko-59  1972 Eddy Merckx  BelgickoEddy MerckxBelgickoLucien Van ImpeBelgicko-58  1971 Eddy Merckx  BelgickoEddy MerckxBelgickoLucien Van ImpeBelgicko-57  1970 Eddy Merckx  BelgickoWalter Godefroot BelgickoEddy MerckxBelgicko-56  1969 Eddy Merckx  BelgickoEddy MerckxBelgickoEddy MerckxBelgicko-55  1968 Jan Janssen  HolandskoFranco BitossiTalianskoAurelio GonzalezŠpanielsko-54  1967 Roger Pingeon  FrancúzskoJan JanssenHolandskoJulio JimenezŠpanielsko-53  1966 Lucien Aimar  FrancúzskoWilly PlanckaertBelgickoJulio JimenezŠpanielsko-52  1965 Felice Gimondi  TalianskoJan JanssenHolandskoJulio JimenezŠpanielsko-51  1964 Jacques Anquetil  FrancúzskoJan JanssenHolandskoFederico BahamontesŠpanielsko-50  1963 Jacques Anquetil  FrancúzskoRik Van LooyBelgickoFederico BahamontesŠpanielsko-49  1962 Jacques Anquetil  FrancúzskoRudi AltigNemeckoFederico BahamontesŠpanielsko-48  1961 Jacques Anquetil  FrancúzskoAndré DarrigadeFrancúzskoImerio MassignanTaliansko-47  1960 Gastone Nencini  TalianskoJean Graczyk FrancúzskoImerio MassignanTaliansko-46  1959 Federico Bahamontes  ŠpanielskoAndré DarrigadeFrancúzskoFederico BahamontesŠpanielsko-45  1958 Charly Gaul  LuxemburskoJean GraczykFrancúzskoFederico BahamontesŠpanielsko-44  1957 Jacques Anquetil  FrancúzskoJean ForestierFrancúzskoGastone NenciniTaliansko-43  1956 Roger Walkowiak  FrancúzskoStan OckersBelgickoCharly GaulLuxembursko-42  1955 Louison Bobet  FrancúzskoStan OckersBelgickoCharly GaulŠpanielsko-41  1954 Louison Bobet  FrancúzskoFerdi KüblerŠvajčiarskoFederico BahamontesŠpanielsko-40  1953 Louison Bobet  FrancúzskoFritz SchärŠvajčiarskoJesús LoroñoŠpanielsko-39  1952 Fausto Coppi  Taliansko-Fausto CoppiTaliansko-38  1951 Hugo Koblet  Švajčiarsko-Raphaêl GéminianiFrancúzsko-37  1950 Ferdinand Kubler  Švajčiarsko-Louison BobetFrancúzsko-36  1949 Fausto Coppi  Taliansko-Fausto CoppiTaliansko-35  1948 Gino Bartali  Taliansko-Gino BartaliTaliansko-34  1947 Jean Robic  Francúzsko-Pierre BrambillaFrancúzsko-neuskutočnili sa kvôli 2. svetovej vojne33  1939 Sylvere Maes  Belgicko-Sylvere MaesBelgicko-32  1938 Gino Bartali  Taliansko-Gino BartaliTaliansko-31  1937 Roger Lapébie  Francúzsko-Félicien VervaeckeBelgicko-30  1936 Sylvere Maes  Belgicko-Julian BerrenderoŠpanielsko-29  1935 Romain Maes  Belgicko-Félicien VervaeckeBelgicko-28  1934 Antonin Magne  Francúzsko-René ViettoFrancúzsko-27  1933 Georges Speicher  Francúzsko-Vicente TruebaŠpanielsko-26  1932 André Leducq  Francúzsko-Vicente TruebaŠpanielsko-25  1931 Antonin Magne  Francúzsko-Joseph DemuysereBelgicko-24  1930 André Leducq  Francúzsko-Benoît FauréFrancúzsko-23  1929 Maurice de Waele  Belgicko-Victor FontanFrancúzsko-22  1928 Nicolas Frantz  Luxembursko-Victor FontanFrancúzsko-21  1927 Nicolas Frantz  Luxembursko-Giovanni-Michele GordiniTaliansko-20  1926 Lucien Buysse  Belgicko-Lucien BuysseBelgicko-19  1925 Ottavio Bottecchia  Taliansko-Ottavio BottecchiaTaliansko-18  1924  Ottavio Bottecchia  Taliansko-Ottavio BottecchiaTaliansko-17  1923  Henri Pélissier  Francúzsko-Henri PélissierFrancúzsko-16  1922  Firmin Lambot  Belgicko-Jean AlavoineFrancúzsko-15  1921  Léon Scieur  Belgicko-Hector HeusghemBelgicko-14  1920  Philippe Thys  Belgicko-Firmin LambotBelgicko-13  1919  Firmin Lambot  Belgicko-Honoré BarthélemyFrancúzsko-neuskutočnili sa kvôli 1. svetovej vojne12  1914  Philippe Thys  Belgicko-Firmin LambotBelgicko-11  1913  Philippe Thys  Belgicko-Philippe ThysBelgicko-10  1912  Odile Defraye  Belgicko-Odiel Defraeye Belgicko-09  1911  Gustave Garrigou  Francúzsko-Paul DubocFrancúzsko-08  1910  Octave Lapize  Francúzsko-Octave LapizeFrancúzsko-07  1909  François Faber  Luxembursko-François FaberLuxembursko-06  1908  Lucien Petit-Breton  Francúzsko-Gustave GarrigouFrancúzsko-05  1907  Lucien Petit-Breton  Francúzsko-Emile GeorgetFrancúzsko-04  1906  René Pottier  Francúzsko-René PottierFrancúzsko-03  1905  Louis Trousselier  Francúzsko-René PottierFrancúzsko-02  1904  Henri Cornet  Francúzsko----01  1903  Maurice Garin  Francúzsko----

* dodatočne po odobratí víťazstva Floydovi Landisovi (2006) a Albertovi Contadorovi (2010) za doping** víťaz Lance Armstrong (USA) bol zbavený titulov pre užívanie dopingových látok

*** Franco Pellizotti bol zbavený víťazstva pre užívanie dopingových látok

**** Bernhard Kohl bol zbavený víťazstva pre užívanie dopingových látok

 Rekordy  
náhľad|250px|Lance Armstrong na Tour de France, 2004
Štyria jazdci vyhrali Tour päťkrát:

 Jacques Anquetil (Francúzsko) v rokoch 1957, 1961, 1962, 1963 a 1964;
 Eddy Merckx (Belgicko) v rokoch 1969, 1970, 1971, 1972 a 1974;
 Bernard Hinault (Francúzsko) v rokoch 1978, 1979, 1981, 1982 a 1985;
 Miguel Indurain (Španielsko) v rokoch 1991, 1992, 1993, 1994 a 1995 (ako prvý vyhral päťkrát po sebe).

Lance Armstrong (USA) síce vyhral Tour de France sedemkrát (v rokoch 1999 – 2005), no tituly mu boli kvôli dopingu odobrané a ročníky tak zostali bez víťaza.

Čo sa týka národnosti, najviac pretekov vyhrali Francúzi (36 pretekov), nasledovaní Belgičanmi (18), Talianmi (10), jazdcami Španielska (8), Veľkej Británie (5), Luxemburska (4), USA (3), Slovinska, Švajčiarska a Holandska (2) a Írska, Dánska, Nemecka, Kolumbie a Austrálie (1).

 Česi a Slováci na Tour 

Tour de France sa doteraz zúčastnilo trinásť Čechov a Slovákov, pričom Ján Svorada vymenil v roku 1996 slovenské občianstvo za české. Ako prvý Slovák štartoval na pretekoch Milan Jurčo. Najúspešnejšími jazdcami sú Peter Sagan s ôsmimi účasťami, dvanástimi individuálnymi etapovými víťazstvami (2012 1., 3. a 6. etapa, 2013 7. etapa, 2016 2. 11. a 16. etapa, 2017 2. etapa, 2018 2., 5. a 13. etapa a 2019 5.etapa) a ziskom siedmich zelených dresov. Česi Ján Svorada s ôsmimi štartmi a tromi individuálnymi etapovými víťazstvami a Pavel Padrnos so šiestimi štartmi a tromi víťazstvami v tímovej časovke. V ročníku 2012 bolo Slovensko rekordne zastúpené bratmi Petrom a Martinom Velitsovcami a Petrom Saganom. Sagan vyhral 3 etapy a zelený dres pre víťaza bodovacej súťaže. V roku 2013 Peter Sagan obhájil víťazstvo v bodovacej súťaži o zelený dres a pridal jedno etapové víťazstvo. Aj v rokoch 2014 a 2015 získal zelený dres, ale bez vyhratej etapy.

 1987 Květoslav Palov (103.), Milan Jurčo (nedokončil)
 1988 Milan Jurčo (139., 3. miesto v časovke jednotlivcov)
 1993 Ján Svorada (nedokončil)
 1994 Ján Svorada (103., vyhral etapu)
 1995 Ján Svorada (nedokončil)
 1996 Ján Svorada (nedokončil)
 1998 Ján Svorada (nedokončil, vyhral etapu)
 1999 Ján Svorada (nedokončil), Pavel Padrnos (nedokončil)
 2000 Pavel Padrnos (85.)
 2001 Ján Svorada (129., vyhral etapu)
 2002 Tomáš Konečný (65.), Pavel Padrnos (69.), Ján Svorada (131.)
 2003 René Anderle (83.), Pavel Padrnos (102., vyhral tímovú časovku)
 2004 Pavel Padrnos (79., vyhral tímovú časovku), Jan Hruška (117.)
 2005 Pavel Padrnos (95., vyhral tímovú časovku)
 2006 Pavel Padrnos (65.)
 2008 Roman Kreuziger (13.), Peter Velits (57.)
 2009 Roman Kreuziger (9.), Peter Velits (32.)
 2010 Roman Kreuziger (9.)
 2011 Roman Kreuziger (112.), Peter Velits (19.)
 2012 Peter Sagan (42.) (vyhral tri etapy, získal zelené tričko 20px), Peter Velits (27.), Martin Velits (88.)
 2013 Peter Sagan (82.) (vyhral jednu etapu, štyrikrát bol druhý, dvakrát tretí, obhájil 20px zelené tričko z roku 2012), Peter Velits (25.), Roman Kreuziger (5.)
 2014 Peter Sagan (60.) (získal štyri druhé a jedno tretie miesto v etapách, obhájil 20px zelené tričko z rokov 2012 a 2013), Peter Velits (27.), Leopold König (7.), Jan Bárta (71.)
 2015 Peter Sagan (46.) (získal 5x 2. a 2x 3. miesto v etapách, opäť získal zelené tričko 20px), Roman Kreuziger (17.), Jan Bárta (25.), Leopold König (70.), Zdeněk Štybar (103.) (vyhral 6. etapu)
 2016 Peter Sagan (získal 3 prvé, 2 druhé a 3 tretie miesta, ako aj zelené tričko 20px) rekord bodovacej súťaže 470 bodov.
 2017 Peter Sagan (vyhral 3. etapu, no po kolízii s Cavendishom v závere 4. etapy bol diskvalifikovaný a v Tour nepokračoval)
 2018 Peter Sagan (vyhral 3 etapy, 3 druhé a 1 tretie miesto), získal zelený dres 20px a celkové 71. miesto - nový rekord bodovacej súťaže 477 bodov.
 2019 Peter Sagan (vyhral 1 etapu, 1 druhé a 1 tretie miesto), získal zelený dres 20px a celkové 82. miesto

 Iné projekty 

 Referencie 

 Externé odkazy 

 Oficiálna stránka Tour de France
 Slovenská stránka o Tour de France  (neoficiálna)
 Tour de France 2015, TdF v kocke
 Tour de France 2016 – komplexný prehľad z cyklistických pretekov


Kategória:Cyklistika
Kategória:Cyklistika vo Francúzsku
Kategória:Cyklistické preteky
Kategória:Grand tour